ฉีดยาคุมรักษาซีสต์มา6เดือนค่ะพอหยุดฉีดได้4เดือนประจำเดือนก็มาวันที่24สิงหาคมจนถึงประมาณวันที่5กันยายนค่ะจนถึงวันนี้วันที่4ตุลาคมประจำเดือนก็ยังไม่มาจึงอยากถามดังนี้ค่ะ 1.ประจำเดือนครั้งต่อไปจะมาประมาณวันไหนหรือคะ 2.แบบนี้เรียกว่าประจำเดือนขาดมั้ยคะ 3.จะท้องมั้ยคะ
สวัสดีค่ะ หากหลังจากหยุดฉีดยาคุมกำเนิด ประจำเดือนได้มาแล้ว แสดงว่าการทำงานของรังไข่น่าจะกลับมาเป็นปกติแล้ว โดยหากประจำเดือนมาในวันที่ 24 ส.ค. และหากถึงวันที่ 4 ต.ค. แล้ว ซึ่งนับเป็นเวลา 41 วัน เรียกว่ามีอาการขาดประจำเดือนแล้ว ซึ่งสาเหตุอาจเกิดได้จาก1. การตั้งครรภ์ หากมีเพศสัมพันธ์ก็จะมีโอกาสตั้งครรภ์ได้2. การผลิตฮอร์โมนของรังไข่ผิดปกติ3. มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วหากมีเพศสัมพันธ์ แนะนำตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ ประจำเดือนน่าจะมาในที่สุด แต่อาจไม่สามารถตอบได้ว่าจะมาเมื่อไหร่